stanford-oval/wikipedia huggingface dataset:
Johnny Deppin filmografia
Musiikkivideot

| Vuosi | Kappale | Rooli | Yhtye / artisti | Albumi |
| --- | --- | --- | --- | --- |
| 1991 | ”Into the Great Wide Open” | Eddie Rebel | Tom Petty and the Heartbreakers | Into the Great Wide Open |
| 1992 | ”It’s a Shame About Ray” | mies | The Lemonheads | It’s a Shame About Ray |
| 1994 | ”That Woman’s Got Me Drinking” | mies | Shane MacGowan and The Popes | The Snake |
| 1995 | ”Come Together” | oma itsensä | The Smokin’ Mojo Filters | The Help Album |
| 2006 | ”God’s Gonna Cut You Down” | oma itsensä | Johnny Cash | American V: A Hundred Highways |
| 2012 | ”My Valentine” | oma itsensä | Paul McCartney | Kisses on the Bottom |
| 2013 | ”Queenie Eye” | oma itsensä | Paul McCartney | New |
| 2013 | ”Early Days” | oma itsensä | Paul McCartney | New |
| 2017 | ”Say10” | Kain | Marilyn Manson | Heaven Upside Down |
| 2017 | ”Kill4Me” | mies | Marilyn Manson | Heaven Upside Down |
| 2019 | ”Who’s Laughing Now” | oma itsensä | Hollywood Vampires | Rise |
| 2019 | ”Heroes” | oma itsensä | Hollywood Vampires | Rise |
| 2019 | ”I Want My Now” | oma itsensä | Hollywood Vampires | Rise |
| 2020 | ”Isolation” | oma itsensä | Jeff Beck & Johnny Depp | 18 |
| 2022 | ”This Is a Song for Miss Hedy Lamarr” | oma itsensä | Jeff Beck & Johnny Depp | 18 |
Videopelit

| Vuosi | Nimi | Rooli |
| --- | --- | --- |
| 2006 | Pirates of the Caribbean: The Legend of Jack Sparrow | kapteeni Jack Sparrow (äänirooli) |
| 2011 | Lego Pirates of the Caribbean: The Video Game | kapteeni Jack Sparrow (äänirooli) |
Ohjaajana, tuottajana ja käsikirjoittajana

Ohjaaja (O)
Tuottaja (T)
Vastaava tuottaja (VT)
Käsikirjoittaja (K)
| Vuosi | Suomenkielinen nimi | Alkuperäinen nimi | O | T | VT | K | Viihteenlaji |
| --- | --- | --- | --- | --- | --- | --- | --- |
| 1988 | The Every Cake, Neil | The Every Cake, Neil | O | — | — | K | lyhytelokuva |
| 1993 | Stuff | Stuff | O | — | — | — | lyhyt dokumenttielokuva |
| 1994 | Banter | Banter | O | — | — | — | lyhytelokuva |
| 1994 | Shane MacGowan and The Popesin ”That Woman’s Got Me Drinking” | Shane MacGowan and The Popesin ”That Woman’s Got Me Drinking” | O | — | — | — | musiikkivideo |
| 1997 | The Brave – soturi | The Brave | O | — | — | K | elokuva |
| 2000 | Vanessa Paradisin ”Pourtant” | Vanessa Paradisin ”Pourtant” | O | — | — | — | musiikkivideo |
| 2001 | Vanessa Paradisin ”Que fait la vie ?” | Vanessa Paradisin ”Que fait la vie ?” | O | — | — | — | musiikkivideo |
| 2008 | Vanessa Paradisin ”L’Incendie” | Vanessa Paradisin ”L’Incendie” | O | — | — | — | musiikkivideo |
| 2009 | Vanessa Paradisin ”Il y a” | Vanessa Paradisin ”Il y a” | O | — | — | — | musiikkivideo |
| 2010 | Babybirdin ”Unloveable” | Babybirdin ”Unloveable” | O | — | — | — | musiikkivideo |
| 2011 | Hugo | Hugo | — | T | — | — | elokuva |
| 2011 | Rommipäiväkirja | The Rum Diary | — | T | — | — | elokuva |
| 2012 | Dark Shadows | Dark Shadows | — | T | — | — | elokuva |
| 2013 | The Lone Ranger | The Lone Ranger | — | — | VT | — | elokuva |
| 2014 | LaDonna Harris: Indian 101 | LaDonna Harris: Indian 101 | — | — | VT | — | dokumenttielokuva |
| 2015 | Mortdecai | Mortdecai | — | T | — | — | elokuva |
| 2016 | Doug Stanhope: No Place Like Home | Doug Stanhope: No Place Like Home | — | — | VT | — | erikoislähetys |
| 2017 | Doug Stanhope: The Comedians’ Comedian’s Comedians | Doug Stanhope: The Comedians’ Comedian’s Comedians | — | — | VT | — | erikoislähetys |
| 2018 | City of Lies | City of Lies | — | — | VT | — | elokuva |
| 2020 | Minamata | Minamata | — | T | — | — | elokuva |
| 2020 | Crock of Gold: A Few Rounds with Shane MacGowan | Crock of Gold: A Few Rounds with Shane MacGowan | — | T | — | — | dokumenttielokuva |
| 2023 | Jeanne du Barry | Jeanne du Barry | — | T | — | — | elokuva |
Aiheesta muualla

Johnny Depp Internet Movie Databasessa. (englanniksi)
Kultajärvi (Ilomantsi)

| Kultajärvi |
| --- | --- |
Valtiot:  Suomi
Maakunnat:  Pohjois-Karjala
Kunnat:  Ilomantsi
Koordinaatit:  62°55′47″N, 31°01′05″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Miinansalmi → Miinanlampi
Laskujoki:  Vanhantilansalmi
Järvinumero:  04.982.1.006
Mittaustietoja
Pinnankorkeus:  150,4 m 
Rantaviiva:  6,78 km 
Pinta-ala:  0,9 km² 
Saaria:  Kalmotsaari
 fiKultajärvi 
Kultajärvi on Pirttijärven kautta Koitereeseen laskeva metsäjärvi Ilomantsissa Pohjois-Karjalan maakunnassa. Sen pinta-ala on 90 hehtaaria. Etäisyys Ilomantsin keskustasta on noin 28 kilometriä pohjoiseen ja Joensuusta noin 73 kilometriä itäkoilliseen.
Maantiede

Kultajärven ulottuvuus lounaasta koilliseen on noin 1,8 kilometriä. Järvessä on useita leveäsuisia lahtia, joilla ei kuitenkaan ole karttanimiä. Kultajärven itäpuolella levittäytyy Semettiinsuo, jonka halki järveen virtaa suo-ojia. Länsirannalla on muutamia pientaloja. Kartan mukaan Kultajärven ainoa saari on lounaisosan Kalmotsaari.
Kultajärven pohjoispuolella sijaitsee Harkkojärvi ja länsipuolella Pirttijärvi. Niiden korkeustaso on lähes sama kuin Kultajärven. Vedet virtaavat Harkkojärveltä Miinansalmen kautta Miinanlampeen, ja siitä nimetöntä uomaa Kultajärveen. Alavirta jatkuu Kultajärven lounaiskolkasta Vanhantilansalmea Pirttijärveen.
Kultajärven syvyystietoja ei ole ilmoitettu, mutta karttaan on merkitty järven syvyyskäyrät. Niiden perusteella järvi on matala ja ainoa yli kolmen metrin syvyinen alue sijaitsee pohjoisessa. Alueen pinta-ala on alle kaksi hehtaaria.
Kultajärvi (04.982.1.006) kuuluu Pirttijärven-Harkkojärven alueeseen (04.982), joka on kolmannen jakovaiheen vesistö Vuoksen päävesistössä (04). Toinen jakovaihe on Käenjoen valuma-alue (04.98) ja ensimmäinen on Koitajoen valuma-alue (04.9). Pirttijärven-Harkkojärven alueella on 21 vähintään hehtaarin laajuista vakavettä, joista Pirttijärvi ja Harkkojärvi ovat laajimmat. Kultajärvi on kolmanneksi laajin.
Suomessa on toinenkin Kultajärvi. Se sijaitsee Enontekiöllä noin 668 kilometriä Ilomantsin Kultajärveltä luoteeseen.
La Défensen asema

La Défensen asema on liikenneasema, joka on sekä Pariisin metron linja 1:n, RER-kaupunkijunan, Transilien-paikallisjunan ja Île-de-Francen raitioliikenteen asema että linja-autoasema. Se sijaitsee Puteaux’n kunnassa Hauts-de-Seinessä.
La Défensen rautatieasema avattiin vuonna 1959. Vuonna 1970 aseman yhteyteen rakennettiin RER-kaupunkijunan asema. Vuonna 1992 metron linja 1:tä laajennettiin ja La Défensen asemasta tuli sen läntinen pääteasema.
Galleria

Aseman sisäänkäynti.
Metrolaiturien sisäänkäynti.
Metrolaituri.
RER-kaupunkijunan laituri.
Transilien-paikallisjunan laituri.
Raitiovaunulaituri.
Linja-autoterminaali.
Linja-autolaituri.
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
|  |  |  Linja 1 päätepiste |  | Esplanade de la Défense ▷ Château de Vincennes (en) |
| Nanterre La Folie (d) (käännä suomeksi) ▷ Pont de Sèvres (en) |  |  Pariisin metron linja 15 |  | Bécon-les-Bruyères (d) ▷ Saint-Denis Pleyel (en) (käännä suomeksi) |
muokkaa wikidataa
Kuvia tai muita tiedostoja aiheesta La Défensen asema Wikimedia Commonsissa
Emmett Kelly

Emmett Kelly vuonna 1953.
Emmett Leo Kelly (9. joulukuuta 1898 Sedan, Kansas – 28. maaliskuuta 1979 Sarasota, Florida) oli yhdysvaltalainen sirkusklovni. Hänet tunnetaan erityisesti surumielisestä ”Weary Willie” -hahmostaan, joka perustui lama-ajan kulkureihin.
Aluksi Kelly työskenteli trapetsitaiteilijana ja aloitti päätoimisen klovnin uran vasta vuonna 1931. Vuosina 1942–1956 hän esiintyi Ringlingin veljesten, Barnumin ja Baileyn sirkuksessa. Hän esiintyi myös useissa Broadway-tuotannoissa ja elokuvissa.
Kelly kuoli sydänkohtaukseen 80-vuotiaana kotonaan Floridan Sarasotassa.
Aiheesta muualla

Emmett Kelly Internet Movie Databasessa. (englanniksi)
Diego López de Salcedo

Diego López de Salcedo oli ensimmäinen Espanjan kuningasta edustanut kuvernööri Hondurasissa.
Hän saapui maahan lokakuussa 1526, jolloin Hondurasin espanjalaiset konkistadorit kamppailivat keskenään valtaamiensa maa-alueiden hallinnasta. López de Salvedon saapuminen rauhoitti tilanteen heidän välillään. Sen sijaan alkuperäisasukkaat, jotka olivat tehneet rauhan Hernán Cortésin kanssa, nousivat usein kapinaan López de Salcedon aikana. Hän pyrki laajentamaan määräysvaltaansa Nicaraguaan, minkä takia nicaragualaiset vangitsivat hänet. Pian tämän jälkeen Hondurasin ja Nicaraguan rajoista sovittiin ja López de Salcedo vapautettiin. Hän palasi kuitenkin Hondurasiin vasta vuonna 1529.
Eliezer Sherbatov

| Eliezer Sherbatov |
| --- | --- |

Henkilötiedot
Syntynyt: 9. lokakuuta 1991 (ikä 33) Rehovot, Israel
Kansalaisuus:   Israel  Venäjä  Kanada
Jääkiekkoilija
Lempinimi:  Eli, Yevreichik
Pelipaikka:  vasen laitahyökkääjä
Maila:  oikea
Pituus:  174 cm
Paino:  88 kg
Pelaajaura
Pääsarjaura:  2004–
Aik. seurat:  HC Metulla (Israel) HC Neuilly-sur-Marne (Ranska/Ranska I) HK Astana (Kazakstan) Beibarys Atıraw (Kazakstan) HC Slovan Bratislava (KHL) HC Mariupol (UHSL) Jonquière Marquis (LNAH) HC Kosice (Extraliga) Ertis Pavlodar (Kazakstan) TH Unia Oświęcim (Polska Hokej Liga)
Eliezer Sherbatov (hepr. ‏אליעזר שרבטוב‎; s. 9. lokakuuta 1991 Rehovot, Israel) on israelilais-venäläinen, Kanadassa varttunut jääkiekkoilija, joka on vapaa-agentti. Hän on pelipaikaltaan vasen laitahyökkääjä ja laukoo oikealta. Sherbatovin vanhemmat ovat lähtöisin Moskovasta, Venäjältä.
Ura > Seuraura

Sherbatov syntyi Israelissa venäjänjuutalaiseen perheeseen, mutta muutti perheineen Kanadaan, Québecin Lavaliin ollessaan kaksivuotias. Sherbatov pelasi jo 13-vuotiaana miesten pelejä Israelin liigan HC Metullassa kaudella 2004–2005. Kaudella 2005–2006 hän kärsi jalan hermovauriosta. Sherbatov pelasi Metullassa vuoteen 2008 saakka. Kaudella 2008–2009 hän pelasi Québecin paikallista juniorisarjaa Laval-Bourassa Rousseau Sportsin riveissä. Sherbatov voitti tehoilla 29+32=61 joukkueen sisäisen pistepörssin ja sijoittui sarjan pistepörssissä kolmanneksi. Hän voitti kauden päätteeksi sarjan mestaruuden, Telus Cupin. Ikäluokasta koko Kanadan mestaruusturnauksessa Laval voitti pronssia.
Kaudeksi 2009–2010 Sherbatov siirtyi pelaamaan QMJHL-joukkue Montréal Juniorsiin, jossa hän teki 62 runkosarjaottelussa tehot 12+18=30. Kesken toisen QMJHL-kautensa 2010–2011 Sherbatov ja János Hári kaupattiin tammikuussa 2011 Baie-Comeau Drakkariin. Kaudeksi 2011–2012 hän oli siirtymässä belgialaisjoukkue White Caps Turnhoutin riveihin, Alankomaiden pääsarjaan Eredivisiehen. Sherbatov ei ehtinyt edustaa seuraa runkosarjassa, sillä hän siirtyi jo syyskuussa 2011 Ranskan Ligue Magnusissa pelanneen Bisons de Neuilly-sur-Marnen harjoitusrinkiin. Sherbatov sai try-outin päätteeksi kevääseen 2012 ulottuvan sopimuksen.
Kaudeksi 2012–2013 HC Neuilly-sur-Marne putosi Ranskan toiseksi korkeimmalle sarjatasolle FFHG Division 1:een. Hän voitti joukkueen sisäisen piste-, maali- ja syöttöpörssin tehoilla 20+31=51, joilla Sherbatov sijoittui koko sarjan pistepörssissä kuudenneksi Toulouse BHC:n Karl Fournierin jälkeen. Kaudeksi 2013–2014 hän siirtyi Kazakstanin mestaruussarjassa pelaavaan HK Astanaan. Sherbatov oli tehoilla 16+24=40 joukkueen paras syöttäjä ja jakoi sisäisen pistepörssin voiton Ivan Kiseljovin kanssa. Kaudeksi 2014–2015 hän siirtyi Beibarys Atıraw'n joukkueeseen. Kaudella 2015–2016 Sherbatov oli joukkueen paras pistemies ja syöttäjä tehoilla 12+33=45. Hän voitti kevään 2016 pudotuspelien maalipörssin ja sijoittui pistepörssissä toiseksi Rastislav Gašparin jälkeen. Sherbatov voitti myös pudotuspelien tehotilaston lukemalla +8. Hän voitti kauden päätteeksi Kazakstanin-mestaruuden. Sherbatov jakoi myös Atıraw'n sisäisen piste- ja maalipörssin voiton Kazakstan cupissa tehoilla 3+2=5.
Heinäkuussa 2016 Sherbatov siirtyi try-outille KHL:n latvialaisjoukkue Dinamo Riikaan. Hän jäi kuitenkin ilman jatkosopimusta ja palasi kaudeksi 2016–2017 Beibarys Atıraw'n joukkueeseen. Sherbatov voitti joukkueen sisäisen piste- ja syöttöpörssin tehoilla 15+28=43, joilla hän sijoittui Kazakstanin mestaruussarjan pistepörssissä seitsemänneksi. Sherbatov pelasi kauden aikana myös Continental Cupissa. Kauden 2017–2018 alussa, elokuussa 2017 hän teki vuoden mittaisen sopimuksen KHL:n slovakialaisjoukkue HC Slovan Bratislavan kanssa.
Ura > Maajoukkueura

Sherbatov edusti Israelia II-divisioonan MM-kilpailuissa vuosina 2010, 2012 ja 2014 sekä III-divisioonan MM-kilpailuissa vuonna 2011. Hän voitti koko vuoden 2011 turnauksen piste-, maali- ja syöttöpörssin tehoilla 14+12=26 sekä +/--tilaston merkinnällä +22. Sherbatov oli nostamassa Israelia seuraavaksi vuodeksi IIB-divisioonaan ja hänet valittiin turnauksen parhaaksi hyökkääjäksi. Sherbatov tuli turnauksen myötä tunnetuksi myös Internetissä tehdessään läpiajosta näyttävän maalin Kreikkaa vastaan. Hän vei kiekon mailallaan jalkojensa väliin, sinkautti kiekon ilmaan ja laittoi sen maalin kattoon. Vuoden 2012 IIB-divisioonan turnauksessa Sherbatov oli tehoilla 9+5=14 Israelin paras pistemies sekä koko turnauksen kolmanneksi paras maalintekijä ja neljänneksi paras pistemis. Hänet palkittiin Israelin parhaana pelaajana.
Sherbatov on tehnyt Internetissä tunnetun maalin jo aiemmin, sillä hän teki Bulgariassa ilmaveivimaalin vain 13-vuotiaana alle 18-vuotiaiden III-divisioonan MM-kilpailuissa vuonna 2005, jolloin Sherbatov voitti pronssia. Hän edusti Israelin alle 18-vuotiaiden maajoukkuetta myös vuoden 2006 turnauksessa sekä II-divisioonan MM-turnauksessa vuonna 2008.
Kóstas Karamanlís

| Kóstas Karamanlís> Κώστας Καραμανλής |
| --- | --- |

Kreikan pääministeri
 10. maaliskuuta 2004- 6. lokakuuta 2009  
Presidentti:  Konstantínos Stefanópoulos Károlos Papoúlias
Edeltäjä:  Konstantínos Simítis
Seuraaja:  Geórgios Andréas Papandréou
Henkilötiedot
Syntynyt: 15. syyskuuta 1956 (ikä 68) Ateena, Kreikka
Puoliso:  Natása Pazaḯti
Tiedot
Puolue:  Uusi demokratia
 Nimikirjoitus
Konstantínos ”Kóstas” Alexándrou Karamanlís (kreik. Κωνσταντίνος ”Κώστας” Αλεξάνδρου Καραμανλής, s. 14. syyskuuta 1956) on kreikkalainen poliitikko keskustaoikeistolaisesta Uusi demokratia -puolueesta. Hän oli puolueensa puheenjohtaja ja toimi Kreikan pääministerinä maaliskuusta 2004 lokakuulle 2009.
Elämä ja ura

Karamanlís on Uuden demokratian perustajan ja maan entisen presidentin Konstantínos Karamanlísin veljenpoika. Karamanlís tuli politiikkaan 1970-luvulla, jolloin hän toimi Uuden demokratian nuorisojärjestössä ONNEDissa.
Karamanlís valittiin Kreikan parlamenttiin vuonna 1989 Thessalonikin vaalipiiristä; nykyään hän toimii parlamentissa Lárisan vaalipiirin edustajana. Hänet valittiin puolueensa puheenjohtajaksi vuonna 1997 edellisvuotisten puolueelle tappiollisten parlamenttivaalien jälkeen. Hän oli puolueen pääministeriehdokas vuoden 2000 parlamenttivaaleissa, mutta puolue hävisi vaalit niukasti, vain prosenttiyksikön erolla vasemmistolaiseen PASOKiin. Seuraavissa, 7. maaliskuuta 2004 järjestetyissä parlamenttivaaleissa puolue otti sen sijaan selvän voiton viiden prosenttiyksikön erolla PASOKiin. Vaalien jälkeen hänet nimitettiin 10. maaliskuuta Kreikan pääministeriksi. Karamanlís toimi hallituksensa virkaanastumisen jälkeen myös kaksi vuotta kulttuuriministerinä, kunnes tehtävän otti helmikuussa 2006 hoitaakseen Giórgos Voulgarákis.
Karamanlís ilmoitti kuitenkin syyskuussa 2009, että maassa järjestetään ennenaikaiset vaalit. Karamanlísin mukaan Kreikka tarvitsee uusia vaaleja, jotta poliittinen ilmapiiri voitaisiin puhdistaa maailmanlaajuisen taantuman iskettyä maahan. Hallituspuolueilla oli vain yhden paikan enemmistö parlamentissa, ja Karamnlisin tarkoituksena oli saada kansalta tukea talouden uudistamiselle. Karamanlis ilmoitti eroavansa puolueen johdosta lokakuun 2009 ennenaikaisten vaalien jälkeen, joissa Uusi demokratia hävisi PASOKille.
Karamanlís oli aikanaan Kreikan historian nuorin pääministeri ja ensimmäinen, joka oli syntynyt toisen maailmansodan jälkeen. Hän on ollut vuodesta 1998 lähtien naimisissa Natása Pazaḯtin kanssa ja heillä on kaksi lasta.
Aiheesta muualla

Kuvia tai muita tiedostoja aiheesta Kóstas Karamanlís Wikimedia Commonsissa
Kreikan kolmannen tasavallan (1974–) pääministerit
Konstantínos Karamanlís (1974–1980)
Geórgios Rállis (1980–1981)
Andréas Papandréou (1981–1989)
Tzannís Tzannetákis (1989)
Ioánnis Grívas (1989)
Xenofón Zolótas (1989–1990)
Konstantínos Mitsotákis (1990–1993)
Andréas Papandréou (1993–1996)
Konstantínos Simítis (1996–2004)
Kóstas Karamanlís (2004–2009)
Geórgios Andréas Papandréou (2009–2011)
Loukás Papadímos (2011–2012)
Panagiótis Pikramménos (2012)
Antónis Samarás (2012–2015)
Aléxis Tsípras (2015)
Vasilikí Thánou (2015)
Aléxis Tsípras (2015–2019)
Kyriákos Mitsotákis (2019–2023)
Ioánnis Sarmás (2023)
Kyriákos Mitsotákis (2023–)
Kustaa Ruuskanen

Kustaa Ruuskanen (23. maaliskuuta 1881 Rantasalmi – 9. maaliskuuta 1971 Rantasalmi) oli suomalainen poliitikko. Ruuskanen toimi Kansallisen Edistyspuolueen kansanedustajana vuosina 1919–1922 edustaen Mikkelin läänin vaalipiiriä. Ruuskanen toimi myös Rantasalmen kunnanvaltuuston puheenjohtajana.
Siviiliammatiltaan Ruuskanen oli maanviljelijä ja hän toimi viljelijänä Rantasalmella vuodesta 1915. Ruuskasen vanhemmat olivat maanviljelijä August Ruuskanen ja Ida Törrönen. Ruuskasen puoliso vuosina 1916–1939 oli Hilja Harmaja sekä vuodesta 1955 Helmi Irene Paananen (e. Niiranen). Ruuskaselle myönnettiin kunnallisneuvoksen arvonimi vuonna 1938.
Kultaseni

| Kultaseni> Darling |
| --- | --- |

Ohjaaja:  John Schlesinger
Käsikirjoittaja:  Frederic Raphael
Tuottaja:  Joseph Janni
Säveltäjä:  John Dankworth
Kuvaaja:  Kenneth Higgins
Leikkaaja:  James Clark
Lavastaja:  Ray Simm
Pääosat:   Julie Christie  Laurence Harvey  Dirk Bogarde 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Vic Films  Appia Films  Anglo-Amalgamated 
Levittäjä:  Anglo-Amalgamated Netflix
Ensi-ilta:  1965
Kesto:  128 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kultaseni (Darling) on John Schlesingerin ohjaama mustavalkoinen elokuva vuodelta 1965. Se on satiirinen kuvaus mallintöistä show-bisnekseen pyrkivästä nuoresta naisesta, jota esittää Julie Christie. Elokuva herätti julkaisuaikanaan kohua rohkeiden seksikohtaustensa ansiosta myös länsimaissa, mutta erityisesti Moskovan elokuvajuhlilla Neuvostoliitossa.
Palkinnot

Elokuva sai runsaasti palkintoja molemmin puolin Atlanttia. Se sai neljä Bafta-palkintoa: paras brittiläinen miesnäyttelijä (Dirk Bogarde), paras brittiläinen naisnäyttelijä (Julie Christie), paras mustavalkolavastus (Ray Simm) ja paras brittiläinen käsikirjoitus (Frederic Raphael).
Christie sai parhaan naisnäyttelijän Oscarin ja lisäksi elokuva sai puvustus- ja käsikirjoitus-Oscarin.
Arviot

Kriitikko Arto Pajukallio on luonnehtinut elokuvaa kyyniseksi aikalaismoraliteetiksi, osin vanhentuneeksi mutta yhä kiinnostavaksi.
Tämä elokuva valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999. The New York Timesin kriitikot valitsivat Kultaseni vuonna 2004 yhdeksi kaikkien aikojen tuhannesta parhaasta elokuvasta maailmassa.
Näyttelijät

| 0 | 1 | 2 |
| --- | --- | --- |
|  Dirk Bogarde  | … |  Robert Gold   |
|  Laurence Harvey  | … |  Miles Brand   |
|  Julie Christie  | … |  Diana Scott   |
|  Roland Curram  | … |  Malcolm   |
|  Alex Scott  | … |  Sean Martin   |
|  Basil Henson  | … |  Alec Prosser-Jones   |
|  Helen Lindsay  | … |  Felicity Prosser-Jones   |
|  Tyler Butterworth  | … |  William Prosser-Jones   |
Kustaa Ruhanen

Kustaa Ruhanen  (29. marraskuuta 1830 Hirvensalmi – 18. heinäkuuta 1911 Hirvensalmi) oli suomalainen  maanviljelijä ja valtiopäivämies.
Ruhasen vanhemmat olivat  Jooseppi Paavonpoika Ruhanen ja Liisa Joosepintytär Tuukkanen ja puoliso Loviisa Topiaantytär Ruhanen. Kustaa Ruhanen oli maanviljelijä ja kunnallismies, joka oli talonpoikaissäädyssä Mäntyharjun tuomiokunnan edustaja valtiopäivillä 1894, 1900 ja 1904–1905. Vuonna 1894 hän oli talousvaliokunnan varajäsen ja vuosina 1904–1905 laki- ja talousvaliokunnan varajäsen. Tuolloin ja jo vuonna 1900 hän oli talonpoikaissäädyn kaikkien aikojen iäkkäimpiin kuulunut valtiopäivämies.
Kurobe

| Kurobe (黒部市) |
| --- | --- |
 Kurobejoen rotkoa
 lippu:  symboli
 Kuroben sijainti Toyaman prefektuurissa
 Kurobe
 Koordinaatit: 36°52′25″N, 137°26′57″E 
Valtio:  Japani
Alue:  Chūbu, Hokuriku
Prefektuuri:  Toyaman prefektuuri
Pinta-ala:  
 – Kokonaispinta-ala:  427,96 km²
Väkiluku (11/2020):  40 823
 – Väestötiheys:  95 as./km²
Symbolit:  
 – Puu:  Mustahemlokki ja jalopähkinä
 – Kukka:  Kirsikka ja kamelia
 
 https://www.city.kurobe.toyama.jp/ 
Infobox OKVirheellinen NIMI-arvo: 
Kurobe (jap. 黒部市, Kurobe-shi) on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee prefektuurin koillisosassa Kurobejoen varrella. Kaupungin alue ulottuu Japaninmeren Toyamanlahden rannikolta korkealle Japanin Alpeille ja rajautuu Naganon prefektuuriin. Kurobessa on 40 823 asukasta (marraskuussa 2020) ja sen pinta-ala on 427,96 neliökilometriä.
Kuroben kaupunki perustettiin vuonna 1954 liittämällä yhteen Ikujin ja Sakurain maaseutukaupungit. Kaupungin keskusta sijaitsee Mikkaichin alueella, joka kehittyi historiallisesti markkinapaikkana ja postiasemana (shukuba). Tärkeitä elinkeinoja ovat perinteisesti olleet riisin ja vesimelonien viljely sekä kalastus. Kaupungissa on myös esimerkiksi elintarviketeollisuutta ja suuri YKK:n vetoketjutehdas. Kaupunki laajeni huomattavasti vuonna 2006, kun siihen yhdistettiin Unazukin maaseutukaupunki.
Kuroben nähtävyyksiä ovat Kurobejoen rotkon luonnonalueet ja kuumat lähteet (onsen), kuten Unazuki-onsen ja Kuronagi-onsen. Osa kaupungin vuoristoalueista kuuluu Chūbu-sangakun kansallispuistoon ja muihin luonnonpuistoihin. Kurobea palvelevat JR Nishi-Nihonin suurnopeusjunayhteys Hokuriku Shinkansen, Ainokaze Toyama -rautatien Ainokaze Toyama -rautatielinja (entinen Hokuriku-päälinja), Toyama chihō -rautatien päälinja ja Kurobe-kyōkoku-rautatie.
Kuvia

Kulttuurikeskus Kurobe Colare
Unazuki-onsen
Shin-Yamabikon silta
Saitoku-ji
Kurobe-kyōkoku-rautatie
Aiheesta muualla

Kuvia tai muita tiedostoja aiheesta Kurobe Wikimedia Commonsissa
Kaupungin internetsivut (japaniksi)
Elis Johansson

Elis Henrik Johansson  (12. marraskuuta 1906 Helsinki – 26. helmikuuta 1990 Helsinki) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen.
Johanssonin vanhemmat olivat kirjapainonjohtaja Henrik Johansson ja Ida Maria Salin ja puoliso vuodesta 1934 Carin Viktoria Malmgren. Johansson tuli ylioppilaaksi Nya svenska läroverket i Helsingforsista 1925 ja valmistui metsänhoitajaksi Helsingin yliopistosta 1928. Opintomatkoja hän teki useisiin eri maihin 1940-luvulta aina 1960-luvulle asti. Johansson oli ylimääräinen metsänhoitaja Metsähallituksen Länsi-Suomen piirissä 1928, Perä-Pohjolan piirikuntakonttorissa 1929–1930 ja Pohjanmaan piirikuntakonttorissa 1931–1937 sekä apulaismetsänhoitaja Pohjanmaan piirikunnassa 1938, kulkulaitosten ja yleisten töiden ministeriön metsätöiden palkkatarkastaja Pohjois-Karjalassa 1938–1939 ja sitten Hackmanin piirimetsänhoitaja Joensuussa 1939–1965, metsäpäällikkö 1965–1973 ja johtokunnan jäsen 1969–1973. Sota-aikana hän palveli ensin kenttätykistössä ja sitten metsänhoitajana Itä-Karjalan sotilashallinnossa. Hänellä oli myös useita luottamustehtäviä. Metsäneuvoksen arvonimen Johansson sai 1971.
Aiheesta muualla

Matti Rautiainen, Susanna Niiranen: Elis Johansson Biografiasampo.
Kultakala (kappale)

| ”Kultakala” Yö |
| --- | --- | --- |

Singlen tiedot
 Albumilta: 13. Yö
 Äänitetty : elokuu 1998 – tammikuu 1999 Headline Studio, Tampere
 Julkaistu: maaliskuu 1999
 Formaatti: CD-single
 Tuottaja(t): Jani Viitanen
 Tyylilaji: suomirock
 Levy-yhtiö: Poko Rekords
Yön muut singlet
| ”Kulkuripoika” 1999 | ”Kultakala” 1999 | ”Kuljettaa keväinen tie” 1999 |
Kultakala on maaliskuussa 1999 ilmestynyt Yön CD-single, jonka nimikappale on aikaisemmin helmikuussa julkaistulta albumilta 13. Yö. Singlen toinen kappale Väärää ja oikeempaa on myöhemmin julkaistu vuoden 2006 kokoelmalla Yön valoisa puoli.